ČISTEJŠI ZRAK ZA BOLJŠE ŽIVLJENJE
Kakovost zraka, ki ga dihamo je eden ključnih dejavnikov našega zdravja, dobrega počutja in kakovosti bivanja, zato se v MOMS zelo trudimo za čisti zrak.
Promet je eden večjih virov onesnaženja zraka, zato dajemo velik poudarek na trajni mobilnosti. Vendar pa se v zimskih mesecih kakovost zraka pogosto poslabša, predvsem zaradi kurjenja. Največji onesnaževalec zraka so individualna kurišča na lesno biomaso. Za boljšo kakovost zraka se trudimo s spremljanjem stanja kakovosti zraka z merilnimi napravami, izgradnjo kolesarskih poti, pešpoti, umirjanjem prometa, zasaditvijo novih dreves, ozelenitvijo mesta in okolice. 
Občane spodbujamo h kolesarjenju, hoji, uporabi javnih prevozov, k zmanjšanju porabe energije, k zamenjavi dotrajanih peči z novimi, k pravilni pripravo drv za kurjenje v malih kurilnih napravah, k prehodu na druge obnovljive vire energije s pomočjo subvencij Eko sklada.
Z odgovornim ravnanjem lahko skupaj poskrbimo, da bo Murska Sobota in širša okolica ostala zdravo, zeleno in prijetno mesto za življenje – za nas in za prihodnje generacije.
Mestna občina Murska Sobota izvaja celovit nabor ukrepov, ki pokrivajo več ključnih področij. 
Ti ukrepi vključujejo:
· Energetsko učinkovitost: prenovo javnih stavb, vzpodbujamo zamenjavo starih dotrajanih malih kurilnih naprav z novimi, prehod na obnovljive vire energije, 
· Trajnostno mobilnost: pešpoti, gradimo kolesarke poti, spodbujamo javni prevoz, uporabo Soboškega bicikla, Sobočanca - mestnega avtobusa, uporabo sistema Park&Ride v Rakičanu, kjer avto parkiramo in za potovanje do mesta uporabimo kolo ali gremo peš. 
· Prometne rešitve: v letu 2025 je bila sprejeta Občinska celostna prometna strategija - OCPS za obdobje 7 let, katere glavni cilj je sprememba potovalnih navad. Izboljšati pogoje za hojo, kolesarjenje, uporabo javnega prevoza ter druge alternativne oblike prevoza za zmanjšanje uporabe osebnega motornega prometa.  
· Skrbimo za ozelenitev mesta: zasajamo nova drevesa in zelenice. Vsako leto ob Dnevu zemlje zasadimo nova drevesa, obnavljamo in vzdržujemo že obstoječa drevesa. 
Vizija za naprej:
· Prihajajoče nove kolesarske povezave, povezava vseh primestnih naselij.
· Za ozelenitev mesta je v načrtu prenova mestnega parka, kjer so prav tako načrtovana nove zasaditve dreves, grmovnic, zelenic, prenova potk in igral.
· E-mobilnost - Nakup električnega avtobusa.
· Kurilne naprave - zamenjava starih dotrajanih kurilnih naprav z novimi
Kaj lahko naredimo sami?
· Kolesarimo, hodimo, uporabljamo javni prevoz.
· Zasadimo drevo na dvorišču ali rastlino na balkonu.
· Zmanjšamo porabo energije.
· Pravilno uporabljamo kurilne naprave (kurimo pravilno pripravljen les, ne kurimo odpadkov!).

Naš cilj: Zdravo okolje, blaginja in varnost.

Dolgoročni uspeh ni odvisen samo od občine ali države, temveč od vseh nas.

Z odgovornim ravnanjem lahko skupaj poskrbimo, da bo Murska Sobota in širša okolica ostala zdravo, zeleno in prijetno mesto za življenje – za nas in za prihodnje generacije.


Vsak dimnik, vsako drevo in vsaka pot šteje. Dihajmo čistejši zrak!

